
GRAD ROVINJ-ROVIGNO
CITTA' DI ROVINJ-ROVIGNO

	Temeljem Programa potpore poljoprivredi i ruralnom razvoju Grada Rovinja – Rovigno za 2022. godinu (KLASA: 302-05/22-01/23, URBROJ: 2163-8-06-22-2) od 12. travnja 2022.g., gradonačelnik Grada Rovinja – Rovigno raspisuje

JAVNI POZIV
ZA PODNOŠENJE ZAHTJEVA ZA DODJELU SREDSTAVA PO PROGRAMU
POTPORA POLJOPRIVREDI I RURALNOM RAZVOJU
GRADA ROVINJA – ROVIGNO ZA 2022. GODINU

I. OPĆI UVJETI 

Predmet ovog Javnog poziva je dodjela bespovratnih potpora za provedbu mjera „Programa potpora poljoprivredi i ruralnom razvoju za 2022. godinu“ (u daljnjem tekstu: Program).

Grad Rovinj – Rovigno je sukladno članku 3. Programa, osigurao sredstva u Proračunu Grada Rovinja – Rovigno za 2022. godinu u ukupnom iznosu od 55.000,00 kn, za mjere kako slijedi:
	MJERA
	NAZIV MJERE
	Planirani iznos za  2022.g.

	Potpore sukladno Uredbi br. 1408/2013

	1.
	Sufinanciranje nabave sadnica
	20.000,00 kn

	2.
	Subvencija troškova osnovne infrastrukture u poljoprivredi
	35.000,00 kn

	UKUPNO:
	55.000,00 kn



Pojedinom korisniku se potpora po pojedinoj mjeri može dodijeliti samo jednom tijekom godine.
Pojedinom korisniku može se odobriti više vrsta potpora u istoj kalendarskoj godini. 

Korisnici sredstava potpore ovog Javnog poziva mogu biti poljoprivredna gospodarstva upisana u Upisnik poljoprivrednih gospodarstava, koja imaju proizvodne kapacitete na području grada Rovinja – Rovigno i bez nepodmirenih obveza prema Gradu Rovinj-Rovigno.

Poljoprivredna gospodarstva obuhvaćaju sljedeće subjekte iz poljoprivrede: 
- obiteljska poljoprivredna gospodarstva, 
- obrti, 
- mikro, mala i srednja poduzeća koji se bave primarnom poljoprivrednom proizvodnjom, preradom poljoprivrednih proizvoda i stavljanjem na tržište poljoprivrednih proizvoda (u daljnjem tekstu: MSP),

Definicije u ovom Javnom pozivu:
"Poljoprivredno gospodarstvo" je jedinica koja se sastoji od zemljišta, prostorija i objekata koji se upotrebljavaju za primarnu poljoprivrednu proizvodnju, 
Poljoprivredno gospodarstvo je pravna ili fizička osoba, a djeluje kao obiteljsko poljoprivredno gospodarstvo, obrt, trgovačko društvo ili zadruga. 

"Primarna poljoprivredna proizvodnja" znači proizvodnja proizvoda iz tla ili stočarstva navedenih u Prilogu I. Ugovoru bez obavljanja dodatnih radnji kojima bi se promijenila priroda tih proizvoda.

„Mladi poljoprivrednik“ je osoba koja nije starija od 40 godina u trenutku podnošenja zahtjeva za potporu, koja posjeduje odgovarajuće stručne vještine i znanja te po prvi put preuzima poljoprivredno gospodarstvo kao nositelj tog gospodarstva.

Prihvatljivost korisnika različita je ovisno o mjeri potpore, te je propisana unutar svake pojedine mjere. 
Korisnici potpora moraju imati podmirene sve dospjele obveze prema Gradu Rovinju - Rovigno.
Za korisnike potpora koji su u sustavu PDV-a, troškovi PDV-a nisu prihvatljivi za odobravanje potpora. 

Potpore u sklopu Mjera 1. i 2. ovog Javnog poziva, dodjeljuju se sukladno Uredbi Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru ("Službeni list Europske unije" L 352/9 od 24. prosinca 2013. godine) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru ("Službeni list Europske unije" L 51 I/1 od 22. veljače 2019. godine), (u daljnjem tekstu: Uredba br. 1408/2013),

Podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu (OBRAZAC IZJ – IZJAVA O KORIŠTEM POTPORAMA MALE VRIJEDNOSTI) koji je sastavni dio ovog Programa.
Davatelj potpore dužan je korisniku potpore dostaviti obavijest da mu je dodijeljena potpora sukladno Uredbi br. 1408/2013.


II. OPIS MJERA

MJERA 1. - Sufinanciranje nabave sadnica
Radi podizanja novih dugogodišnjih nasada te obnove postojećih, odobrit će se subvencija za nabavu deklariranog sadnog materijala u svrhu primarne poljoprivredne proizvodnje. Sadni materijal mogu nabaviti korisnici čija se proizvodnja odvija na području grada Rovinja – Rovigno, preko udruge “Agrorovinj“. 
Korisnici potpore:	Poljoprivredna gospodarstva upisana u Upisnik poljoprivrednih gospodarstava te MSP,  koja imaju proizvodne kapacitete na području grada Rovinja - Rovigno.
Namjena potpore:	Sufinanciranje nabave cijepova vinove loze, sadnice masline, voćaka i ostalih dugogodišnjih nasada. 
Iznos potpore:	Potpora iznosi do 1/3 nabavne cijene sadnica, za opravdane dokumentirane troškove, koji su nastali i plaćeni od 1.1.2022., zaključno do 1.12.2022., a najviše do 10.000,00 kuna godišnje po pojedinom korisniku u tekućoj godini, do utroška raspoloživih sredstava.

Zahtjev za dodjelu bespovratne potpore za Mjeru 1. se podnosi na Obrascu 1., kojem se prilaže: 
1. obrtnica ili izvadak iz obrtnog registra, rješenje o registraciji ili izvadak iz sudskog registra (trgovačka društva i zadruge),
2. preslika iskaznice ili Rješenja o upisu u Upisnik poljoprivrednih gospodarstava, 
3. preslika vlasničkog lista (ZK izvadak) kojim se dokazuje da je korisnik vlasnik/suvlasnik poljoprivredne k.č. na području grada Rovinja-Rovigno odnosno da ima pravovaljani Ugovor o zakupu ili IZJAVA vlasnika poljoprivredne k.č. kojom dopušta korisniku korištenje k.č. u poljoprivredne svrhe,
4. preslika računa o kupovini sadnog materijala za fizičke osobe; za ostale račun mora glasiti na obrt, trgovačko društva, zadrugu ili OPG, 
5. preslika izvoda IBAN računa ili potvrda uplate kojima se dokazuje da je plaćanje izvršeno sa računa korisnika (za fizičke osobe se uvažava gotovinski račun),
6. kopija dokumenta/kartice na kojoj je vidljiv IBAN račun korisnika (IBAN trgovačkog društva/obrta ili OPG-a),
7. preslika deklaracije sadnog materijala,
8. dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave (Provjera obveznika u sustavu PDV-a (gov.hr)),
9. potvrda da korisnik nema dugovanja prema Gradu Rovinju-Rovigno,
10. ispunjena i potpisana Izjava o korištenim potporama male vrijednosti (OBRAZAC IZJ).  

Zahtjev sa pratećom dokumentacijom za dodjelu potpore korisnik dostavlja udruzi “Agrorovinj“ – ul. Augusto Ferri 7, Rovinj. Udruga Agrorovinj dostavlja davatelju potpore zahtjeve korisnika potpore.


MJERA 2. - Subvencija troškova osnovne infrastrukture u poljoprivredi
Subvencija je namijenjena poljoprivrednicima za potrebe pokretanja i modernizacije primarne poljoprivredne proizvodnje.

Korisnici potpore:	Poljoprivredna gospodarstva upisana u Upisnik poljoprivrednih gospodarstava te MSP koja imaju proizvodne kapacitete na području Grada Rovinja – Rovigno uz uvjet da su nositelji/vlasnici/utemeljitelji, vlasnici ili suvlasnici poljoprivrednih k.č. na području Grada Rovinja-Rovigno ili da imaju pravovaljan Ugovor o zakupu.
Namjena potpore:	Sufinanciranje troškova:
· nabave materijalne imovine u smislu opreme (mehanizacija, strojevi, alati i sl. poljoprivredna oprema), neophodne za rad u primarnoj poljoprivrednoj proizvodnji,
· nabava materijalne imovine u smislu građevina i opreme za potrebe primarne poljoprivredne proizvodnje (isključivo za postavljanjnje i opremanje plastenika i staklenika) – sukladno odredbama važećih prostornih planova i odobrenja nadležnog odjela za izdavanje akata,
Iznos potpore:	Potpora po pojedinom korisniku iznosi:
- do 40% prihvatljivih dokumentiranih troškova, koji su nastali i plaćeni od 1.1.2022., zaključno do 1.12.2022., a najviše do 5.000,00 kn po korisniku, do utroška raspoloživih sredstava, za minimalna prihvatljiva dokumentirana ulaganja od 3.000,00 kn u tekućoj godini,
- iznimno za mlade poljoprivrednike ili poljoprivrednike koji su uspostavili gospodarstvo tijekom pet godina prije datuma podnošenja zahtjeva za potporu, odobrava se potpora do 60% prihvatljivih dokumentiranih troškova, koji su nastali i plaćeni od 1.1.2022., zaključno do 1.12.2022., a najviše do 8.000,00 kn po korisniku, do utroška raspoloživih sredstava, za minimalna prihvatljiva dokumentirana ulaganja od 3.000,00 kn u tekućoj godini,

Pojedinom korisniku može se dodijeliti samo jedna potpora po ovoj mjeri.

Zahtjev za dodjelu bespovratne potpore za Mjeru 2. se podnosi na Obrascu 2., kojem se prilaže: 
1. obrtnica ili izvadak iz obrtnog registra, rješenje o registraciji ili izvadak iz sudskog registra (trgovačka društva i zadruge),
2. preslika iskaznice ili Rješenja o upisu u Upisnik poljoprivrednih gospodarstava, 
3. preslika vlasničkog lista (ZK izvadak) kojim se dokazuje da je korisnik vlasnik/suvlasnik poljoprivredne k.č. na području grada Rovinja-Rovigno odnosno da ima pravovaljani Ugovor o zakupu ili IZJAVA vlasnika poljoprivredne k.č. kojom dopušta korisniku korištenje k.č. u poljoprivredne svrhe,
4. preslika računa o kupovini opreme za fizičke osobe; za ostale račun mora glasiti na obrt, trgovačko društva, zadrugu ili OPG, 
5. preslika izvoda IBAN računa ili potvrda uplate kojima se dokazuje da je plaćanje izvršeno sa računa korisnika (za fizičke osobe se uvažava gotovinski račun),
6. kopija dokumenta/kartice na kojoj je vidljiv IBAN račun korisnika (IBAN trgovačkog društva/obrta ili OPG-a),
7. dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave (Provjera obveznika u sustavu PDV-a (gov.hr)),
8. potvrda da korisnik nema dugovanja prema Gradu Rovinju-Rovigno,
9. ispunjena i potpisana Izjava o korištenim potporama male vrijednosti (OBRAZAC IZJ).  


III. UVJETI DODJELE BESPOVRATNIH POTPORA 
Sve obrasce za prijavu na Javni poziv te obrazac Izjave o korištenim potporama male vrijednosti, podnositelji zahtjeva mogu podići u Gradu Rovinj - Rovigno, Upravnom odjelu za gospodarstvo, javnu nabavu i europske fondove (dalje u tekstu: Odjel) ili na web stranici Grada Rovinja – Rovigno, www.rovinj-rovigno.hr. 
Zahtjevi za dodjelu bespovratne potpore podnose se Gradu Rovinju - Rovigno, Odjelu, na propisanom Obrascu naznačenom u ovom Javnom pozivu s traženom i potpunom dokumentacijom. 

Zahtjev za mjeru 1., sa pratećom dokumentacijom za dodjelu potpore korisnik dostavlja udruzi “Agrorovinj“ – ul. Augusto Ferri 7, Rovinj; Udruga Agrorovinj dostavlja davatelju potpore zahtjeve korisnika potpore.

Zahtjev za mjeru 2. sa pratećom dokumentacijom za dodjelu potpore korisnik može predati poštom ili neposredno u pisarnicu Grada Rovinja - Rovigno, na adresu:

Grad Rovinj-Rovigno
Upravni odjel za gospodarstvo, javnu nabavu
i europske fondove
Trg Matteotti 2,
52210 Rovinj
s naznakom „Zahtjev za dodjelu sredstava iz Programa potpora poljoprivredi i ruralnom razvoju Grada Rovinja - Rovigno za 2022. godinu“.

Javni poziv otvoren je do 1. prosinca 2022. godine odnosno do iskorištenja sredstava koja su planirana u Proračunu Grada Rovinja - Rovigno za 2022. godinu za mjere iz ovog Javnog poziva.

Zahtjevi se rješavaju redom zaprimanja potpunog zahtjeva prema uvjetima iz Programa te ovog Javnog poziva. U slučaju nepotpunog zahtjeva, Odjel upućuje podnositelju zahtjev za dopunu istog. Podnositelj je dužan dopuniti zahtjev u roku od 8 dana od dana primitka zahtjeva za dopunu. 

Na osnovu prijedloga Odjela, koji provjerava dostavljenu dokumentaciju, Gradonačelnik svojim Zaključkom dodjeljuje potporu. Po donošenju Zaključka, Odjel obavještava korisnika o iznosu odobrenog sufinanciranja i načinu ostvarenja novčanih sredstava.

Pravo na potporu ne može ostvariti pravna ili fizička osoba (obrt) za koju Odjel u postupku obrade podnesenog zahtjeva utvrdi da Gradu Rovinju - Rovigno duguje dospjelu obvezu na ime javnih i/ili nejavnih davanja te privredni subjekti nad kojima je otvoren stečajni postupak ili pred stečajna nagodba te koji se nalaze u postupku likvidacije. 

Podnositelj zahtjeva nema pravo na potporu ukoliko je za istu namjenu primio potporu iz drugih izvora. 

Korisnik potpore dužan je omogućiti davatelju potpore kontrolu namjenskog utroška dobivene potpore. Ukoliko korisnik u skladu s Javnim pozivom ostvari pravo na potporu na temelju dostavljene neistinite dokumentacije ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa, mora vratiti u Proračun Grada Rovinja - Rovigno, te se u slijedećih pet (5) godina isključuje iz svih programa sufinanciranja i subvencioniranja Grada Rovinja-Rovigno. 




IV. OSTALO 
Sukladno Zakonu o pravu na pristup informacijama („Narodne novine“ broj 25/13 i 85/15), Grad Rovinj - Rovigno kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je poduzetnik podnošenjem Zahtjeva za potporu koji sadrži njegove osobne podatke dao privolu za njihovu obradu i korištenje za javnu objavu, a u svrhu zbog koje su zatraženi. 

[bookmark: _Hlk536048748]Svi kandidati podnošenjem zahtjeva daju svoju izričitu suglasnost Gradu Rovinju-Rovigno da u njemu navedene osobne podatke prikuplja, obrađuje, objavljuje na internetskim stranicama Grada Rovinja-Rovigno i pohranjuje u svrhu provedbe predmeta ovog javnog poziva, kontaktiranja i informiranja podnositelja zahtjeva i upoznavanja javnosti o donesenim odlukama. 
Sve pristigli zahtjevi i u njima navedeni osobni podaci biti će zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim zakonskim propisima, aktima i odlukama Grada Rovinja-Rovigno.
Podnositelji zahtjeva prije njegova podnošenja mogu se upoznati sa svim pravima i ostalim obavijestima u svezi s postupanjem s njihovim osobnim podacima koja proizlaze iz Uredbe o zaštiti osobnih podataka putem web stranice Grada Rovinja-Rovigno www. rovinj-rovigno.hr, link GDPR.

Javni poziv za podnošenje zahtjeva za dodjelu potpora iz Programa objaviti će se na web stranici Grada Rovinja - Rovigno www.rovinj-rovigno.hr. 
Informacije o uvjetima i postupku dodjele nepovratnih potpora mogu se dobiti u Odjelu, na telefon 052/805 216.


KLASA: 302-05/22-01/23                                                            Gradonačelnik
[bookmark: _GoBack]URBROJ: 2163-8-06-22-3                                               dr.sc. Marko Paliaga, dipl.oec., v.r.
Rovinj, 24.  svibnja 2022.

Grad Rovinj-Rovigno – Città di Rovinj-Rovigno, Trg Matteotti/Piazza Matteotti 2, 52210 Rovinj-Rovigno, www.rovinj-rovigno.hr, 

